STI วิ่งฉิว 5% ทำสถิติออลไทม์ไฮ โบรกฯแนะเป้า 10 บ. คาดไตรมาส 4 กำไรโตเกิน 50%-ปันผลสูง
STI วิ่งฉิว 5% ทำสถิติออลไทม์ไฮ โบรกฯแนะเป้า 10 บ. คาดไตรมาส 4 กำไรโตเกิน 50%-ปันผลสูง ล่าสุดอยู่ที่ 8.15 บาท บวก 0.40 บาท หรือ 5.16% มูลค่าซื้อขาย 15.95 ล้านบาท
STI วิ่งฉิว 5% ทำสถิติออลไทม์ไฮ โบรกฯแนะเป้า 10 บ. คาดไตรมาส 4 กำไรโตเกิน 50%-ปันผลสูง ล่าสุดอยู่ที่ 8.15 บาท บวก 0.40 บาท หรือ 5.16% มูลค่าซื้อขาย 15.95 ล้านบาท
5 ก.พ. 2564

ผู้สื่อข่าวรายงานว่า ราคาหุ้น บริษัท สโตนเฮ้นจ์ อินเตอร์ จำกัด (มหาชน) หรือ STI ล่าสุด ณ เวลา 11.01 น. อยู่ที่ 8.15 บาท บวก 0.40 บาท หรือ 5.16% สูงสุดที่ 8.20 บาท ต่ำสุดที่ 7.75 บาท ด้วยมูลค่าซื้อขาย 15.95 ล้านบาท โดย ราคาหุ้น STI ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์เอ็ม เอ ไอ (mai) เมื่อวันที่ 19 ธ.ค.2561 โดยมีราคา IPO อยู่ที่ 6.30 บาทต่อหุ้น

ทั้งนี้ บล.แลนด์ แอนด์ เฮ้าส์ ระบุในบทวิเคราะห์ แนะนำ “ซื้อ” STI ราคาเป้าหมาย 10 บาท/หุ้น ขณะที่คาดเงินปันผลปี 63 และปี 64 อยู่ที่ 0.42 บาท และ 0.49 บาท คิดเป็น Div.Yield 5.4% และ 6.3% ตามลำดับ และคาดการณ์ว่า STI จะมีกำไรงวดไตรมาส 4/63 ที่ 34 ล้านบาท เพิ่มขึ้น 56% เมื่อเทียบจากปีก่อน จากผลบวกการเข้าซื้อหุ้นของ AEC (Asian Engineerging Consult Co., Ltd.) ซึ่งทำธุรกิจที่ปรึกษาการบริหารงานและควบคุมก่อสร้างเช่นเดียวกับ STI แต่เน้นโครงการภาครัฐ  ในสัดส่วน 63.75% ของจำนวนหุ้นทั้งหมดโดยมีผลตั้งแต่ 1 พ.ค. 63 บวกกับการเติบโตของ STI เองที่เน้นรับคุมงานก่อสร้างโครงการภาครัฐมากขึ้น
ขณะที่เปรียบเทียบกับไตรมาสไตรมาส 3/63 คาดกำไรลดลง  24% แม้ Backlog ในมือมีจำนวนมาก แต่หลายโครงการเลื่อนการก่อสร้างจากไตรมาส 4/63 เป็นปี 64 แทน ทำให้รายได้งวดไตรมาส 4/63 อ่อนตัวลงจากไตรมาส 3/63  อีกทั้งทุกไตรมาส 4 กลุ่ม STI จะมีค่าใช้จ่ายโบนัสพิเศษให้แก่พนักงานที่ทำผลงานดีเด่น เพื่อเป็นการจูงใจให้พนักงานมี Loyalty กับองค์กร เป็นผลให้คาดกำไรสุทธิ 63 จะอยู่ที่ 148 ล้านบาท เพิ่มขึ้น 73.5%
ขณะที่ปัจจุบัน Backlog ของ STI มีอยู่ราว 4 พันล้านบาท และคาดจะได้รับ Backlog เพิ่มเติมในปีนี้อีกราว 2 พันล้านบาท เราประเมินอย่างอนุรักษ์นิยม โดยคาดรายได้ของ STI ในปี 64 จะอยู่ราว 1.7 พันล้านบาท เพิ่มขึ้น 20% เมื่อเทียบจากปีก่อน จากผลบวกของการรับรู้รายได้จาก AEC เต็มปี และการเติบโตของรายได้องค์กรอีกราว 7-8% ขณะที่คาด STI จะรักษาอัตรากำไรสุทธิในระดับใกล้เคียงกับปีก่อน โดยประเมินกำไรสุทธิปี 64 จะอยู่ที่ 175 ล้านบาท เพิ่มขึ้นราว 18% จากปีก่อนหน้า